Halina Hatçins

Halina Hatçins (; , ) və ya doğum adı ilə Halina Anatolyevna Androsoviç (, ; ) — ABŞ kinooperatoru və təhqiqatçı jurnalisti. Onun iştirakı ilə otuzdan çox tammetrajlı və qısametrajlı film, eləcə də teleserial çəkilmişdir.

21 oktyabr 2021-ci ildə "Rust" filminin çəkilişləri zamanı Halina Hatçins təsadüfən əsl silahdan atılan güllə nəticəsində vurularaq öldürülmüşdür. Silah çəkiliş rekviziti kimi istifadə olunurdu. Silahdan məsul olan çəkiliş meydançasının silah ustası Hanna Quterres-Rid silahı lazımi şəkildə yoxlamamışdı. Bu halda silahı aktyor və prodüser Alek Bolduin işlətmişdi.

 Həyatı 
Halina Anatolyevna Androsoviç 1979-cu ildə Ukrayna SSR-in Jitomir vilayətinin Qorodets kəndində anadan olmuşdur. Onun atası Anatoli Androsoviç Murmansk şəhərində xidmət etmiş hərbi dənizçi idi. Hatçinsin anasının adı Olqa idi, bacısı Svetlana isə İndoneziyada yaşayır. Halinanın ailəsi uzun müddət Arktikadakı SSRİ hərbi bazasında yaşadıqdan sonra Ukraynaya qayıtmışdır.

Hatçins 2001-ci ildə Ukrayna Milli Aqrar Universitetini fərqlənmə ilə bitirmişdir. O, daha sonra Kiyev Milli Universitetində "beynəlxalq jurnalistika" ixtisası üzrə təhsil almışdır.

Kino karyerasına başlamazdan əvvəl Hatçins Şərqi Avropada jurnalist kimi çalışmış, Birləşmiş Krallıqda sənədli filmlər üzərində işləmişdir. O, kino karyerasına fokuslanmaq üçün ABŞ-yə köçmüşdür. Hatçins 2013–2015-ci illərdə Amerika Kino İnstitutunun konservatoriyasında təhsil almışdır və burada onun mentoru Stiven Laythill olmuşdur. Onun rejissor [[Rayan FarzadÇç ilə birgə çəkdiyi diplom layihəsi "Gizli" "Camerimage" beynəlxalq kino festivalında nümayiş etdirilmişdir.

O, Metyu Hatçins ilə evlənmişdir. Hatçinsin oğlu Andros 2013-cü və ya 2014-cü ildə anadan olmuşdur.

Hatçins 2018-ci ildə qadın kinematoqrafçılar üçün daha çox imkan yaratmaq məqsədilə təsis edilmiş "Fox DP Lab" proqramında iştirak edən ilk səkkiz qadın kinematoqrafçıdan biri olmuşdur. 2019-cu ildə "American Cinematographer" jurnalı onu kinematoqrafiyanın "yüksələn ulduzu" adlandırmışdır
 Hatçins 2020-ci ildə Adam İdjipt Mortimerin "Maks Fist" filminin baş operatoru olmuşdur.

 Ölümü 
21 oktyabr 2021-ci ildə Nyu-Meksiko ştatının Santa-Fe şəhərində "Rast" vestern filminin çəkilişləri zamanı Halina Hatçins aktyor Alek Bolduin tərəfindən ölümcül yaralanmışdıt. Alek Bolduinin çəkiliş zamanı istifadə etdiyi silah döyüş patronları ilə dolu idi. Sinə nahiyəsindən aldığı yara nəticəsində Halina Hatçins Albukerke xəstəxanasına aparılan zaman yolda vəfat etmişdir. Halina Hatçins ilə birlikdə rejissor Coel Souza da yaralanmış, lakin onun yarası ölümcül olmamışdır.Grand Jury Indicts Alec Baldwin In Fatal Shooting Of 'Rust' Movie Cinematographer  

23 oktyabr axşamı Albukerkedə yerləşən "Civic Plaza"da operatorun xatirəsinə şam yandırma mərasimi keçirilmişdir. Aksiyanı Beynəlxalq Teatr Səhnəsi İşçiləri İttifaqları Alyansının "IATSE Local 600" və "IATSE Local" 480 bölmələri təşkil etmişdir.

 Mirası 
2021-ci ilin oktyabrında Halina Hatçinsin vəfatından sonra onun müəllimləri və Amerika Kino İnstitutundan olan dostları qadın kinematoqrafçıların təhsilini dəstəkləmək məqsədilə Halina Hatçins Xatirə Təqaüd Fondunu təsis etmişdilər. Halinanın dul qalmış əri Mett Hatçins bu layihəni təsdiqləmiş və onun xatirəsini anmaq istəyənləri fonda ianə etməyə çağırmışdır.

Hatçinsin ölümü çəkiliş meydançalarında silah təhlükəsizliyi islahatlarına çağırışlara ilham vermişdir. Polis proseduralı "Yeni başlayan" serialının prodüseri Aleksi Houli]ş Hatçinsin ölümündən sonra serialda bütün döyüş silahlarının straykbol silahları və kompüter effektləri ilə əvəzlənəcəyini təsdiqləmişdir. ABŞ superqəhrəman serialı "Oğlanlar"ın şou-ranneri Erik Kripke də öz şousunda boş və odlu silahların istifadəsini qadağan etməyə söz vermişdir.. Kinorejissor Bandar Albulivi sonradan çəkiliş meydançalarında əsl silahların istifadəsinin tamamilə qadağan edilməsini təklif etmişdir. Onun "Halina qanunu"nun yaradılması ilə bağlı vəsatətini aktrisa və rejissor Oliviya Vayld dəstəkləmişdir.

 Filmoqrafiyası 
 "Qarla örtülmüş" (2017)
 "Eşq nağılı. Serial" (2018–2021)
 "Sevimli" (2019)
 "Maks Fist" (2020)
 "Kor atəş" (2020)
 "Yeni qıza" (2020)
 "Dəli papaqçı" (2021)
 "Rast" (2021)

 İstinadlar 

 Xarici keçidlər 


 Halyna Hutchins at International Collective of Female Cinematographers
 Halyna Anatoliivna Androsovych Hutchins 1979-2021 at Find a Grave

Kateqoriya:ABŞ kinooperatorları
Kateqoriya:ABŞ jurnalistləri